cyanic-selkie/wikianc huggingface dataset:
Mooli
Yksikön historiaa
Myöhemmin ilmeni, että samankin alkuaineen atomit saattavat olla eri massaisia, sillä alkuaineella voi olla useita isotooppeja. Idea käyttää vertailunäytettä antoi sysäyksen tarkempaan ja yleisesti hyväksyttyyn määritelmään. Tämä voitiin kuitenkin tehdä eri tavoilla. Sekä fyysikot että kemistit valitsivat edelleen vertailunäytteeksi hapen, mutta tekivät sen eri tavoin. Kemistit käyttivät vertailunäytteessään 16 g luonnonhappea, joka on seos kolmesta erimassaisesta isotoopista: 16O, 17O ja 18O. Fyysikot kykenivät erottelemaan isotoopit toisistaan massaspektrometrillään, ja ottivat vertailunäytteeksi 16 g isotooppia 16O. Näistä syntyi kaksi atomimassataulukkoa, joiden arvot erosivat hieman toisistaan. Vasta vuoden 1959 lopulla International Union of Pure and Applied Physics (IUPAP) ja International Union of Pure and Applied Chemistry (IUPAC) pääsivät yhteisymmärrykseen yhteisen määritelmän käyttöönotosta. Siinä päädyttiin käyttämään hiilen isotooppia 12C.
Jalkapallon Mestaruussarjan kausi 1965
Mestaruussarjan maalikuninkuuden kaudella 1965 voitti HJK:n Kai Pahlman 22 maalilla. Palloliitto valitsi vuoden 1965 jalkapalloilijaksi Mestaruussarjassa pelanneen UPallon maalivahti Lars Näsmanin. Mestaruussarjan yleisömäärä kaudella 1965 oli yhteensä 345 128 henkeä eli keskimäärin 2 615 katsojaa ottelua kohti. Kauden suurin yleisömäärä nähtiin 5. syyskuuta Olympiastadionilla pelatussa ottelussa HJK–Haka, kun ottelua saapui seuraamaan 17 293 katsojaa. Yleisömäärä oli Mestaruussarjan uusi ottelukohtainen yleisöennätys.
HJK hävisi kaudella 1965–66 Euroopan Cupin karsintakierroksen otteluparinsa englantilaiselle Manchester Unitedille yhteismaalein 2–9. Reipas hävisi Cup-voittajien cupin ensimmäisen kierroksen otteluparinsa unkarilaiselle Honvédille yhteismaalein 2–16.
Yleisömäärät
Lähde: Jalkapallokirja 1966
Kansainvälinen yksikköjärjestelmä
Mittaustekniikan kehittyessä SI-järjestelmän perusyksiköiden määritelmiä on erinäisiä kertoja muutettu. Nykyiset määritelmät vahvistettiin vuonna 2018, ja ne tulivat voimaan 20. toukokuuta 2019. Uusien määritelmien mukaiset perusyksiköt ovat kuitenkin käytännössä hyvin suurella tarkkuudella yhtä suuria kuin aikaisemmatkin.
Desimaalierottimena pilkku tai piste
Suomessa desimaalierotin on standardin SFS 4175 mukaan yhä nimenomaan pilkku. Suomen puolustusvoimat on kuitenkin siirtynyt käyttämään aseluokituksissaan desimaalipistettä, joten esimerkiksi 7,62 RK 62 on nykyään 7.62 RK 62.
Pitkät luvut voidaan jaksottaa välilyönnein
SI-järjestelmä suosittelee hyödyntämään yksiköiden etuliitteitä niin, että lukuarvot pysyvät 0,1:n ja 1 000:n välillä: 25 km; 0,25 mg. Jos pitkiä lukuja kuitenkin käytetään, ne voidaan selvyyden vuoksi jaotella kolmen numeron sarjoihin desimaalierottimen paikasta lähtien, vaikka SI-järjestelmä ei tätä varsinaisesti edellytä. Tällöin tuhaterottimena käytetään (sitovaa) välilyöntiä, ei pistettä tai pilkkua (joista kumpi tahansa voi esiintyä desimaalierottimena): 25 000 m; 0,000 25 g.
Sijapääte liittyy tunnukseen
Kun lukusana on nominatiivissa, mittayksikkö on tavallisesti partitiivissa (neljä metriä); vain luvun 1 jälkeen mittayksikkökin on nominatiivissa (yksi metri). Jos lukusana on nominatiivissa, tunnukseen ei merkitä oletusarvoista partitiivin päätettä:
Yksikköjärjestelmien historia
Monilla tekniikan aloilla on paljon käytetty myös niin sanottua teknistä järjestelmää, jossa kolmantena perussuureena pituuden ja ajan lisäksi ei ollut massa vaan voima. Sen yksikkö, kilogramman voima (kgf) eli kilopondi (kp), määriteltiin voimaksi, jolla Maa vetää puoleensa 1 kg:n massaa. Täten esimerkiksi energian yksikkönä käytettiin kilopondimetriä ja tehon yksikkönä kilopondimetriä sekunnissa. Tähän järjestelmään perustui myös lisäyksikkö hevosvoima, joka vastasi 75 kilopondimetriä sekunnissa.
Santo Rocco Gangemi
24. maaliskuuta 2012 Gangemi sai lisäksi nimityksen apostoliseksi nuntiukseksi Papua-Uuteen-Guineaan. Hän erosi tehtävistään sekä Papua-Uudessa-Guineassa että Salomonsaarilla 16. huhtikuuta 2013. 6. marraskuuta 2013 hän sai nimityksen apostoliseksi nuntiukseksi Guineaan.
Kansainvälinen yksikköjärjestelmä
Perusyksiköiden aikaisemmat määritelmät
Kandela oli aikaisemman määritelmänsä mukaan sellaisen säteilijän valovoima, joka lähettää tiettyyn suuntaan monokromaattista 540·1012 hertsin taajuista säteilyä ja jonka säteilyintensiteetti tähän suuntaan on 1/683 wattia steradiaania kohti (16. CGPM, 1979).
Kim Strömberg
Seuraura
Toukokuussa 2006 Strömberg teki vuoden mittaisen SM-liigasopimuksen Jokereiden kanssa. Hän pelasi kauden 2006–2007 aikana 17 SM-liigaottelua ilman tehopisteitä ja keräten 20 jäähyminuuttia. Strömberg pelasi miesten pelejä myös seitsemän Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Jokereiden A-nuorissa. Strömberg sijoittui A-nuorten SM-liigan pistepörssissä kuudenneksi tehoilla 16+32=48. Kaudella 2007–2008 hän pelasi SM-liigassa 36 runkosarjaottelua tehden seitsemän syöttöpistettä sekä kaksi playoff-ottelua tehden kaksi syöttöpistettä. Strömberg pelasi ison osan kaudestaan myös Jokereiden A-nuorissa, joiden paras pistemies ja syöttäjä hän oli kevään 2008 pudotuspeleissä tehoilla 2+5=7.
Kaudeksi 2015–2016 Strömberg palasi SM-liigaan ja siirtyi vuoden mittaisella sopimuksella Saimaan Palloon. Hänen kautensa päättyi kuitenkin tammikuussa 2016 loukkaantumisen vuoksi. Joulukuussa 2015 Strömberg teki SaiPan kanssa kaksivuotisen jatkosopimuksen. Kaudella 2016–2017 hän oli tehoilla 5+21=26 joukkueen paras syöttäjä ja neljänneksi paras pistemies. Strömbergin kausi päättyi kuitenkin helmikuussa 2017 jalkavammaan.
Syyskuussa 2018 Strömberg siirtyi ottelukohtaisella sopimuksella Mestiksen nousijajoukkue KOOVEE:hen. Hän pelasi siellä neljä Suomen Cupin ja kaksi runkosarjaottelua, kunnes Strömberg siirtyi lokakuussa loppukauden 2018–2019 kattavalla sopimuksella Tanskan Metal Ligaenin Herning Blue Foxiin. Hän ei kuitenkaan vakuuttanut joukkueen seurajohtoa ja Strömbergin sopimus purettiin kahdeksan ottelun jälkeen marraskuussa. Seuraavana päivänä hänen kerrottiin siirtyvän loppukauden kattavalla ja kahden kuukauden koeajan sisältävällä sopimuksella KooKoohon, kun joukkue kärsi loukkaantumisista. Jouluaatonaattona Strömberg sai KooKoohon jatkosopimuksen. Maaliskuussa 2019 hän teki seuran kanssa vuoden mittaisen jatkosopimuksen.
Maaliskuussa 2020 Strömberg teki KooKoon kanssa kaksivuotisen jatkosopimuksen, joka sisältää option ulkomaille siirtymisestä jälkimmäiseksi kaudeksi 2021–2022. Hänen sopimuksensa kuitenkin purettiin jo seuraavana vappuna, kun Strömberg ei päässyt KooKoon kanssa yhteisymmärrykseen palkkaleikkauksista, joihin seura päätyi säästöneuvotteluiden päätteeksi koronaviruspandemian aiheuttamien taloudellisten menetysten paikkaamiseksi. Muutamaa päivää myöhemmin hän teki vuoden mittaisen sopimuksen Ruotsiin SHL-liigassa pelaavan IK Oskarshamnin kanssa.
Novozymes
Liiketoiminta-alueet
Vuonna 2015 yhtiön myynnistä 36 prosenttia kertyi Pohjois-Amerikasta, 35 % Euroopan, Lähi-idän ja Afrikan alueilta, 19 % Aasian ja Tyynenmeren alueelta sekä 10 % Latinalaisesta Amerikasta.
Puontpyölinjärvi
Puontpöylinjärvessä on useita saaria. Järven laskujoki on Sillbölebäcken, joka laskee Lillträsketin kautta Saaristomereen.
Alfred F. Lichtenstein
Lichtensteinin kuoltua hänen tyttärensä Louise Boyd Dale (1913–1967) peri isänsä postimerkkikokoelman. Vassar Collegesta valmistunut Boyd Dale oli kuitenkin arvostettu filatelisti jo ennen isänsä perintöä. Isän ja tyttären jäämistö myytiin Harmerin huutokaupoissa vuosina 1968–1971, 1989–1992 ja 1997.
Meson
Meson on järjestelmä tietokoneohjelman konfigurointiin lähdekoodista ja käännösautomaatioon. Meson tukee useita hakemistoja eri käännöksiä varten samasta lähdekoodista. Meson on toteutettu Python 3:lla ja julkaistu Apache 2.0 -lisenssillä.
Projektin on aloittanut suomalainen fyysikko Jussi Pakkanen jouluna 2012 ja ensimmäinen julkaisu oli kaksi kuukautta myöhemmin. Järjestelmä on nimetty mesonihiukkasen mukaan. Kriteerinä nimelle oli, että vastaavalla nimellä ei saanut ennestään olla Debian-pakettia tai SourceForge-projektia ja esimerkiksi Gluon ei siksi kelvannut nimeksi.
Esimerkki
Oletuksena Meson käyttää Ninja-järjestelmää taustatyökaluna projektin kääntämiseen, mutta se tukee myös muita kuten Visual Studiota. Ohjelmointiympäristö voi suorittaa kääntämisen Ninjan sijaan.
Tuki
Muita Meson-järjestelmää käyttäviä projekteja ovat muun muassa Mesa 3D ja Wayland-projekti.
Kilimandšaron lumet (novelli)
Novellista on myös ohjattu elokuva, Kilimanjaron lumet (Snows of Kilimanjaro), jonka on ohjannut Henry King vuonna 1952.
Tiberius II Constantinus
Tiberius II Constantinus (540–582) oli Bysantin keisari vuosina 578–582.
Tuntematon Selkämeri
Synopsis
Dokumentti Tuntematon Selkämeri vie katsojan tutkimusmatkalle Selkämeren karuun ja osin luoksepääsemättömään luontoon ja maisemaan vuoden kierrossa.
Talvella hyytävältä jäälakeudelta on vaikea löytää merkkejä elämästä. Vain yksinäinen merikotka liitää taivaalla seuranaan talviverkkoja kokeva kalastaja. Seuraa kiihkeä, elämäntäyteinen ja lajirunsas kevät, kunnes taas keskikesän tullen Selkämeren luonto hiljenee, alkaa valmistautuminen rannikon kaamokseen ja pitkään syksyyn.
Kontaktikulman mittaaminen
Nestetilavuuden lisääminen
Dynaamisessa kontaktikulman mittausmenetelmässä pisaraan joko lisätään tai siitä poistetaan nestettä riippuen siitä, mitataanko vetäytyvää vai etenevää kontaktikulmaa. Molemmissa tapauksissa nesteen ja kiinteän pinnan välinen pinta-ala pidetään vakiona. Lisättäessä nestettä pisaraan mitataan etenevää kontaktikulmaa \theta_a, ja nestettä poistettaessa vetäytyvää kontaktikulmaa \theta_a.
Sputnik (artisti)
Vaikutus
Sputnik on ollut kriitikkojen naurunalaiseksi tekemä ja inhoama, mutta suuren yleisön rakastama hahmo, joka on mainittu jopa norjalaisen kansanomaisuuden symboliksi. Artisti itse ei ole ottanut itseään erityisen vakavasti ja hän on jatkanut kuorma-autoilijan ammattiaan muusikkouransa ohessa todeten: "Huomenna voi olla, että kukaan ei pidä Sputnikista, mutta soraa ja kiveä tarvitaan aina."
Martyn Rooney
Zürichin EM-kisoissa 2014 Rooney voitti kultaa 400 metrillä Euroopan kauden kärkiajalla 44,71 ja 4 × 400 metrin viestissä. Pekingin MM-kilpailuissa 2015 hän sai pronssia pitkässä viestissä. Hän voitti 400 metrin Euroopan-mestaruuden Amsterdamissa 2016 ajalla 45,29.
Tšekin Extraliga -kausi 2014–2015
Kauden parhaana palkittiin Litvínovin Martin Ručinský. Kauden tulokkaaksi valittiin slovakki Martin Réway, joka edusti HC Sparta Prahaa. Parhaaksi puolustajaksi nostettiin saman seuran Adam Polášek, parhaaksi maalivahdiksi Litvínovin Francouz ja parhaaksi valmentajaksi Litvínovin Radim Rulik. Francouz valittiin liigan parhaaksi maalivahdiksi myös kaudella 2012–2013, jolloin hän edusti myös Litvínovia. Kauden päätteeksi Francouz siirtyikin KHL-seura Traktor Tšeljabinskiin.
Maurikios
Maurikioksen hallituskaudella sota persialaisia vastaan saatiin päätökseen, kun Maurikios auttoi Persian kuninkaaksi Khosrau II:n, joka oli saanut turvapaikan Bysantin hovista. Rauhassa Bysantti sai suuren osan Persian hallussa olleesta Armeniasta.
Níkos Lymperópoulos
Alkuvaiheet
Lymperópoulos aloitti ammattilaisuransa Kreikan neljänneksi korkeimmalla sarjatasolla Delta Ethnikissä Erani Filiatronissa. Hän siirtyi vuonna 1994 Kreikan toiseksi korkeimmalle sarjatasolle Beta Ethnikin Kalamataan. Joukkue nousi Alfa Ethnikiin, ja Lymperópoulos teki 30 ottelussa 11 maalia. Lupaavan kauden jälkeen AEK Ateena ja Olympiakos yrittivät hankkia häntä kesällä 1996, mutta Panathinaikos hankki hänet.
Napoléon Victor Bonaparte
Elämä
Napoléon Victor Bonapartesta tuli vuonna 1879 kuolleen Napoléon Eugène Louis Bonaparten testamentin mukaan keisarillisen arvonimen perijä. Napoléon Eugène Louis oli ollut eläessään tietoinen Napoléon Joseph Charles Paul Bonaparten vasemmistolaisista, tasavaltalaisista ja papiston vastaisista mielipiteistä, kun taas tämän poika oli "keisarillinen", imperialistinen, papistoa tukeva ja oikeistolainen. Testamentti aiheutti Bonaparten suvussa ja sen tukijoissa jakauman isää ja poikaa kannattaviin ryhmiin. Vuonna 1881 vanhempi Bonaparte ilmoitti myöntyvänsä testamentin tahtoon, mutta kesti vuoteen 1884 asti, että Napoléon Victor Bonaparte hyväksyttiin bonapartistisen liikkeen johtohahmoksi. Kaksi vuotta myöhemmin säädettiin laki, joka kielsi Ranskaa hallinneiden dynastioiden jäseniä asumasta maassa. Vuonna 1888 filosofi Friedrich Nietzsche esitti eräässä kirjeessään tukensa ajatukselle Napoléon Victor Bonapartesta Ranskan keisarina.
Kimpisen lukio
Kimpisen lukio on lukio Lappeenrannassa Taikinamäen kaupunginosassa. Se on Lappeenrannan Lyseon lukion ohella toinen Lappeenrannan kunnallisista lukioista. Koulu perustettiin vuonna 1939. Vuosina 2018 ja 2019 koulussa opiskeli noin 600 lukiolaista.
Kendrick Lamar
Kendrick Lamar Duckworth (s. 17. kesäkuuta 1987 Compton, Kalifornia), taiteilijanimeltään Kendrick Lamar, on yhdysvaltalainen rap-artisti. Hän muodostaa Jay Rockin, Schoolboy Q:n ja Ab-Soulin kanssa Black Hippy -nimisen hip hop -yhtyeen. Lamaria pidetään yhtenä 2010-luvun merkittävimmistä rap-artisteista.
Overly Dedicated ja Section.80 (2010–2011)
Syyskuussa 2010 ilmestyi Lamarin viides mixtape Overly Dedicated. Mixtapen kappale "Ignorance Is Bliss" herätti tuottaja Dr. Dren huomion, ja pian Lamar alkoi työskennellä Dren Detox -albumin parissa.
Tie menestykseen (2012–2013)
pienoiskuva|271x271px|Kendrick Lamar esiintymässä [[Göteborg|Göteborgissa elokuussa 2013.]] Vuonna 2012 Lamar solmi levysopimuksen Dr. Dren Aftermath Entertaiment -yhtiön kanssa. Lamarin toinen studioalbumi Good Kid, m.A.A.d city julkaistiin 22. lokakuuta 2012. Albumi sisältää singlet "The Recipe", "Swimming Pools (Drank)", "Backseat Freestyle", "Poetic Justice", jossa on mukana Drake, ja "Bitch, Don't Kill My Vibe". Good Kid, m.A.A.d city on konseptialbumi, jossa Lamar käsittelee varttumistaan Comptonissa katujengien ympäröimänä. Jengielämän romantoimisen sijaan Lamar halusi käsitellä aihetta syvällisemmin, muun muassa jengikulttuurin takana olevien syiden kautta. Albumi myi ensimmäisellä viikollaan 242 000 kappaletta, ja nousi suoraan Billboard 200 -listan toiselle sijalle. Vuoden 2013 BET Hip Hop Awardsissa Lamar voitti viisi palkintoa.
Eeva Saarinen
Eeva Saarinen (s. 12. kesäkuuta 1984 Keuruu) on suomalainen kilpauransa lopettanut uimari.
Yksityiselämä
Saarinen opiskeli uinnin ohella aluetiedettä Tampereen yliopistossa. Jyväskylän liikuntatieteellisessä hänen lopputyönsä aihe oli "Liikuntapalvelut alueellisen kilpailukyvyn edistäjänä". Hän on koulutukseltaan maisteri ja työskentellyt Riihimäellä liikuntatoimenjohtajana ja Keravalla liikuntapalvelujohtajana.
Amazon Kindle
Laitteet
Kindle-laitteisto käyttää E Ink -näyttöä (sähköpaperia) ja sisältö ladataan kaapelin avulla Amazonin Whispernetistä Sprint EVDO -verkon tai 3G-verkon kautta. Kindle-laitteisto ei tarvitse erillistä tietokonetta toimiakseen. Kindleen ei ole vielä suomenkielistä sisältöä.
Kymmenes sukupolvi
Kymmenennessä sukupolvessa julkaistuja malleja ovat Kindle Paperwhite (neljäs versio), Kindle (10. versio) ja Kindle Oasis (kolmas versio).
Saksan 7. armeija
Perustaminen
7. armeija perustettiin 25. elokuuta 1939. Yhtymän ensimmäiseksi komentajaksi määrättiin kenraalieversti Friedrich Dollmann.
Komentajat
Armeijankomentajina olivat:
Valetuberkuloosi
Valetuberkuloosi eli pseudotuberkuloosi on gramnegatiivisen Yersinia pseudotuberculosis -bakteerin aiheuttama sairaus. Se esiintyy lähinnä eläimissä mutta voi tarttua myös ihmiseen, tavallisimmin ruoansulatuskanavan kautta.
Oravivaara
Oravivaaran kautta kulkee Ämmänsaaren rata, ja vuosina 1939–1983 siellä sijaitsi Oravivaaran seisake.
Tuomas Keskimäki
Keskimäki oli Kalevalaisen Runokielen Seuran varapuheenjohtaja vuodesta 2007 vuoteen 2015 ja hänet valittiin vuonna 2013 seuran 7:nneksi runomestariksi.
Varparanta (Savonlinna)
Varparanta on kylä Savonlinnassa. Kylä sijaitsee Haukiveden rannalla Kangaslammelle johtavan seututien 468 varressa. Matkaa keskustaan on noin 24 kilometriä. Varparannan naapurikyliä ovat Niittylahti (Savonlinna), Karvila (Enonkoski), Muhola (Enonkoski) ja Haukiniemi (Savonlinna).
Varparannan alueen kyläyhdistys ry toimii Niittylahden, Varparannan ja Haukiniemen kyläläisten yhteisenä toimielimenä alueen harrastustoiminnan ja palvelujen kehittämisessä. Kyläyhdistys on rakentanut EU-hankkeena ja ylläpitää yhdessä Varpalan kanssa 7,7 km pitkää valaistua ulkoilureittiä.
Tupolev Tu-2
pienoiskuva|Puolan ilmavoimien Tu-2 museoituna Varsovassa. Tupolev Tu-2 (NATO-raportointinimi Bat, ) oli neuvostoliittolainen, toisen maailmansodan aikana kehitetty keskiraskas pommikone. Andrei Tupolevin suunnittelemaa, Junkers Ju 88:n kaltaista monikäyttöistä konetta valmistettiin useina eri versioina yhteensä 2 527 kappaletta. Koneen versioita käytettiin pommitusversion lisäksi saattohävittäjinä, torpedopommittajina sekä pitkän matkan tiedustelukoneina. Konetyyppiä käytti toisessa maailmansodassa Neuvostoliiton ilmavoimat, sodanjälkeisiä käyttäjiä olivat Neuvostoliiton lisäksi muun muassa Kiinan ja Puolan ilmavoimat.
Kehitys
Tupolev sai luvan jatkaa koneen kehittämistä, ja syksyllä 1942 ilmavoimat kokeili kolmea edelleen kehitettyä, sarjatuotantoon paremmin soveltuvaa prototyyppiä. Koneiden tyyppimerkintä oli ANT-61 (Samoljot 103S), ja ne olivat ensimmäiset, joille ilmavoimat antoi oman tyyppimerkintänsä Tu-2. Rintamalaivueessa kokeiltavana olleet Tu-2:t saivat niin myönteiset arvostelut, että konetyyppi otettiin takaisin tuotantoon. Varsinaisen tuotantoversion prototyyppi lensi ensilentonsa 26. elokuuta 1943, ja ensimmäiset koneet tyyppimerkinnällä Tu-2S alkoivat saapua rintamalaivueisiin keväällä 1944. Kaikkiaan Tu-2S-koneita rakennettiin sodan loppuun mennessä noin 1 100 kappaletta.
Mendrisio
Kulttuuri
Mendrisiossa on Sveitsin italiankielisen yliopiston arkkitehtiosasto, jonka johtajana on toiminut vuodesta 2011 alkaen Mario Botta.
Otto Kumenius
Kumeniuksen isä Uno Kumenius oli suomenruotsalainen ja äiti Maren norjalainen. Koulun käytyään hän suoritti asevelvollisuutensa Uudenmaan Rakuunarykmentissä 17-vuotiaana ja hakeutui sen jälkeen poliisikouluun. Hän oli poliisina vuodesta 1932 ja toimi ylietsivänä Uudenmaan rikospoliisissa aina talvisodan syttymiseen saakka 1939. Kumenius oli aluksi valtioneuvoston komendantin alaisen hallituksen henkivartioryhmän päällikkönä mutta halusi sitten siirtoa armeijan palvelukseen. Saatuaan vastavakoilukoulutuksen Päämajan valvontaosaston pääosastolla Mikkelissä Kumenius toimi 1940–1944 osaston Helsingin alatoimistossa vastavakoilu-upseerina. Kumenius oli mukana niin Hella Wuolijoen kuin Kerttu Nuortevan kaltaisten vakoilijoiden pidätyksissä ja kuulusteluissa ehtien osallistua sotavuosien aikana ja niiden jälkeen kaikkiaan viiden eri valtion vastavakoiluoperaatioihin.
Kids – tämän päivän lapsia
Kids – tämän päivän lapsia (Kids) on yhdysvaltalainen Larry Clarkin ohjaama elokuva vuodelta 1995. Se on todenmakuinen rankka draama teini-ikäisistä nuorista New Yorkissa huumeiden ja keskinäisten seksisuhteiden pyörteissä. Elokuva pohjautuu itsekin tuolloin teini-ikäisen Harmony Korinen kertomukseen ja sen ohjaaja Larry Clark on aiemmin tunnettu nuorten elämää dokumentoivana valokuvaajana.
Sophus Tromholt
Tromholt syntyi Husumissa (vuoteen 1864 asti Tanskaan kuuluneessa) Slesvigissä ja kuoli Saksassa. Hänen vanhempansa olivat tullivirkailija, myöh. kamarineuvos, Johan Peter Tromholt (s. 1821) ja Ane Cecilie o.s. Keller (s. 1830). Tromholt varttui luonnontieteistä kiinnostuneessa kodissa. Hänen isänsä julkaisi muun muassa artikkelin revontulista vuonna 1860. Tromholt aloitti (perheen muutettua) koulutiensä Randersissa ja jatkoi Blågårdin seminaarissa. Opettajaopinnoissaan hän keskittyi meteorologiaan ja astronomiaan. Jo tuolloin hän kiinnostui revontulitutkimuksesta. Tromholtin kiinnostusta revontulia kohtaan lisäsivät erityisesti Tanskassa talvien 1870–1872 aikana havaittavissa olleet epätavallisen voimakkaat revontulet. Suoritettuaan opettajan tutkinnon vuonna 1871 hän työskenteli ensin opettajana Tanskassa, mutta siirtyi vuonna 1876 opettajaksi Bergeniin Norjaan. Yhtenä syynä Bergeniin hakeutumiseen voidaan pitää hänen kiinnostustaan revontulitutkimusta kohtaan.
Vähittäispankkitoiminta
Vähittäispankkitoiminta on pankkien suorittamaa liiketoimintaa, joka kohdistuu sekä yksityishenkilöihin että pieniin ja keskisuuriin yrityksiin. Vähittäispankkitoiminnan piiriin kuuluvia toimintoja ovat talletus-, sijoitus- ja varainhoitopalvelut, maksuliikkeen hoitaminen sekä rahoitus- ja takauspalvelut. Vähittäispankkitoiminnasta vastaavia yksiköitä ovat talletuspankit.
Eric Lars Four (ELF)
Orkesterin ja soittajien kotipaikka oli Kajaani paitsi Jussi Karttunen ja Kari Mikkonen olivat Joensuusta, Pentti Salostie Suolahdesta ja Juhani Komulainen Kuhmosta
Vuonna 1977 single: ’Hannu ja Annukka / Oscar Hotel Charlie’ (Scandia KS 988).
Vuonna 1978 ilmestyi ensimmäinen ELF-LP, joka oli nimeltään ’Mitä missä milloin vaan’ (Scandia SLP 655). Tuottaja oli Renne Angelvuo.
Vuonna 1978 single (LP:ltä): ’Räystään alle jäin / Liukkaasti rock´n rolliin’ (Scandia KS 1017)
Vuonna 1980 single: ’Ydinenergiaa / Fillarikisat’ (jälkimmäisen sävellys Jussi Karttunen, sanat Juice Leskinen) (Scandia KS 1048)
Onttolan tasoristeysturma 1944
6. mittauspatterin sotilaita Joensuusta Ylämyllylle kuljettanut linja-auto (rekisterinumero SA-80033), jota ajoi alikersantti Dahlbäck, törmäsi Onttolan ylikäytävällä Pieksämäeltä Joensuuhun tulossa olleeseen postijunaan. Veturin antamista varoituksista huolimatta linja-auto ajoi ylikäytävällä suoraan veturin eteen. Veturi raahasi autoa mukanaan jonkin matkaa kunnes auto murskaantuneena viskautui radan sivuun. Törmäyksessä myös junan veturi ja kaksi vaunua suistuivat kiskoilta. Linja-autossa oli kaikkiaan 30 henkilöä. Heistä kaksi kuoli heti, kuusi kuoli matkalla sairaalaan Joensuuhun ja neljä kuoli vammoihinsa sairaalassa. Seitsemän autossa ollutta sai vakavia vammoja ja loput lievempiä vammoja.
Turun Pallo
Viimeisen kerran Turun Pallo esiintyi II divisioonassa vuonna 1993. Joukkue luopui myöhemmin seuraavan kauden sarjapaikastaan.
Horo (Mali)
Horo on yksi Nigerjoen sisämaasuiston pohjoisista tulvajärvistä. Aikaisemmin se kuivui huonoina sadevuosina kokonaan huhtikuuhun mennessä. Nykyään järveä säännöstellään vuonna 1994 rakennetun padon avulla. Nigeristä lähtevän kanavan portti avataan tulva-aikaan marraskuun puolivälissä ja se suljetaan kun tavoiteltu vedenkorkeus on saavutettu. Horo on viime aikoina ollut pohjoisista järvistä ainoa, jossa vesi on säilynyt vuoden ympäri. Sen pinta-ala on enimmillään 145 neliökilometriä.
Flash Airlines
3. tammikuuta 2004 Flash Airlinesin lento 604 syöksyi Punaiseenmereen hetken Sharm el-Sheikistä lähdön jälkeen.
Säkylän kirkko
pienoiskuva|Säkylän kirkko, sankarihaudat 1939–1944 Säkylän kirkko on Säkylässä sijaitseva vuonna 1776 käyttöön vihitty puukirkko. Kirkon rakensivat Antti ja Mikael Piimänen. 1600- ja 1700-lukujen kirkonrakentajista kirjoittanut Heikki Klemetti piti Säkylän kirkkoa yhtenä Suomen rakennustaiteen kauneimpana saavutuksena. Kirkon käyttöönvihkimisen tarkka päivämäärä on 4. elokuuta 1776. Säkylän kirkko koki mittavan remontin ja sisätilojen uudistuksen vuosina 2011–2012.
Hyvän historia – Ihmiskunta uudessa valossa
Yhteenveto
Bregman määrittelee kirjassaan uudelleen realistisen ihmiskuvan ja esittää, kuinka erilaiset organisaatiot voidaan suunnitella uudelleen tämän pohjalta paremmiksi. Hän onkin ottanut kirjansa motoksi Anton Tšehovin sanat: ”Ihmisestä tulee parempi, kun näytät hänelle, millainen hän on.”
Osa 3. Miksi hyvät ihmiset tekevät pahaa
Ihmiset ovat valmiita tekemään pahaa lähinnä tuntemattomammille ihmisille, jos he uskovat tämän tekevän hyvää läheisemmille ihmisille. Tämä johtuu siitä, että ihmiset eivät kykene tuntemaan empatiaa fyysisesti tai psyykkisesti etäisiä ihmisiä kohtaan ja ovat taipuvaisia ajattelemaan pienissä sisä- ("me") ja ulkoryhmissä ("nuo muut"). Tämän ns. heimoajattelun vähentämiseksi riittää usein yksinkertaisesti lisätä kontakteja kyseisten ihmisten kesken. Samasta syystä, kun sivilisaatioiden myötä kasvavien ihmisjoukkojen luottamus toisiinsa heikentyi, syntyi tarve hierarkiselle johtamiselle ja hallinnoille. Siinä missä johtajiksi yleensä valikoituu alun perin ystävällisiä ihmisiä, johtoasemassa oleminen itsessään tyypillisesti heikentää empaattisuutta, mikä aiheuttaa lopulta erilaista korruptoitunutta toimintaa. Ihmiset eivät ole niin itsekkäitä kuin yleensä luullaan.
Lopuksi
Bregman antaa lopuksi kymmenen kirjaan edellä perustuvaa ohjetta:
Arviot
Anelma Järvenpää-Summanen tukee Maaseudun Tulevaisuudessa Bregmanin tulkintoja. Vaikka ihmislajissa esiintyy pahuutta ja psykopaatteja, useimmat pystyvät pahuuteen vain, kun uskovat tekevänsä hyvää. Monet tutkimukset ovat tarkoitushakuisia, ja niiden tulkinnat on osoitettu vääriksi. Hän pitää teosta tärkeänä ajattelun herättäjänä juuri nyt. Ihmiset kehittyvät sellaiseksi, millaisina heitä pidetään, hän sanoo lopuksi.
HMS Seid
HMS Seid (runkonumerot 63, B7 ja V7) oli Ruotsin laivaston vuonna 1882 vesillelaskettu torpedovene, joka luokiteltiin myöhemmin ensin vartioveneeksi ja sitten yhteysalukseksi.
Final Fantasy Type-0
Juoni
Kuningatar Andorian kuoleman seurauksena Concordia liittoutuu Militesin kanssa ja Rubrum joutuu sotimaan kahdella rintamalla. Machina katoaa tänä aikana. Käyttäen l'Cietä taisteluissa Rubrum onnistuu lopulta päihittämään molemmat valtakunnat ja yhdistämään koko Oriencen Tulipunaisen Linnun kristallin vallan alle. Remin sairaus saavuttaa viimeisen asteensa ja hän menettää tajuntansa.
Heinz Kiehl
Kiehl kuoli 73-vuotiaana heinäkuussa 2016.
HMS Spring
HMS Spring oli Ruotsin laivaston vuonna 1874 vesillelaskettu torpedovene.
Bad Bad Boy
Bad Bad Boy on kuvanveistäjä Tommi Toijan tekemä vaaleanpunainen betoniveistos, joka esittää alastonta, virtsaavaa poikaa. Teos on kahdeksan ja puoli metriä korkea ja se painaa seitsemän ja puoli tonnia. Veistoksen vedenkierto on lämmitetty, joten poika voi virtsata myös pakkasella. Teräsrungon päälle ruiskubetonilla tehty veistos tehtiin Ruotsissa.
Vulkan
Vulkan on Khronos Groupin julkaisema ohjelmointirajapinta. Ennen ensimmäistä julkaisua on myös käytetty epävirallista termiä glNext tai OpenGL Next.
Vulkan on suunniteltu käytettäväksi grafiikkaprosessoreilla, digitaalisilla signaaliprosessoreilla sekä kiinteätoimisilla laitteilla.
Historia
Vulkanin on tarkoitus tukea laajasti olemassa olevia alustoja, kuten Linux sekä Windows. Apple oli aluksi mukana mutta siirtyi sitten kehittämään omaa Metal-rajapintaansa. Microsoftin DirectX 12 tulee vain Windows 10:lle. MoltenVK on julkaistu Apache-lisenssillä macOS- ja iOS-alustoille: MoltenVK toimii kevyenä rajapintana Applen Metal-rajapinnan päällä. Muun muassa Nintendo Switch on virallisesti sertifioitu Vulkanin kanssa yhteensopivaksi.
Vulkan 1.2
Tammikuussa 2020 Khronos julkaisi määrittelystä version 1.2.
Marraskuussa 2020 Khronos julkaisi Vulkan-, GLSL- ja SPIR-V -määrittelyitä koskevat laajennukset säteenseurantatuelle. Määrittelyn ennakkoversio julkaistiin maaliskuussa 2020. Tyypillinen käyttökohde on videopeleissä rasterointimenetelmän kanssa, jossa säteenseurannalla tuotetut varjot ja valaistus yhdistetään. Lisäksi tukea voi hyödyntää offline-renderöinnissä.
Yhteisverotus
Yhteisverotus ulkomailla
Ulkomailla yhteisverotus on 1960-luvun alun tietojen mukaan ollut yleinen progressiivisissa verotusmuodoissa, ja erillisverotus on ollut poikkeus.
Teemu Rautiainen
Teemu Rautiainen (s. 13. maaliskuuta 1992 Nurmijärvi) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan vasen laitahyökkääjä. Rautiainen on 169 cm pitkä.
Siirtyminen Sveitsiin
Rautiainen siirtyi kaudeksi 2020–2021 Sveitsin toiseksi korkeimmalle sarjatasolle Swiss Leaguen GC Küsnacht Lionsiin. Hän nousi kauden aikana kuitenkin sarjatasoa ylemmäs National Leaguen ZSC Lionsiin, jossa Rautiainen pelasi lopulta suurimman osan kaudestaan pelaten 21 runkosarjaottelua tehopistein 6+4=10 ja kuusi playoff-ottelua tehden yhden maalin.
Eric Milazar
Milazar on voittanut 400 metrin Afrikan-mestaruuden Algerissa 2000, Tunisissa 2002 ja Brazzavillessä 2004. Lisäksi hän juoksi ankkuriosuudet Mauritiuksen saadessa hopeaa 4 × 400 metrin ja pronssia 4 × 100 metrin viesteissä Tunisissa 2002.
Bernardo O’Higginsin kansallispuisto
Puistossa elää erittäin uhanalainen chilenhirvi.
Jeanne Shaheen
Shaheen on paitsi New Hampshiren ensimmäinen naiskuvernööri, myös ensimmäinen nainen, joka on valittu sekä kuvernööriksi että Yhdysvaltain senaatin jäseneksi sekä ensimmäinen naispuolinen Yhdysvaltain senaatin jäsen New Hampshiren osavaltiosta. Hän on naimisissa Bill Shaheenin kanssa, jonka kanssa hänellä on kolme aikuista tytärtä.
Boniface Nyema Dalieh
Dalieh sai 19. joulukuuta 1981 nimityksen Cape Palmasin piispaksi, jona hän toimi, kunnes jäi eläkkeelle 15. lokakuuta 2008.
Pankkikriisi
Pankkikriisi on tilanne, jossa pankki tai useampi pankki samaan aikaan ajautuu maksukyvyttömyyteen tai pankista pakenee suuret määrät talletuksia. Kun aiemmin pankkikriiseissä valtio tai keskuspankki on joutunut ottamaan pankille kuuluvia vastuita ja mahdollisesti koko pankin hallintaansa, nykyään pankkikriisejä Suomessa ratkaisee Rahoitusvakausvirasto (RVV) ja Euroopassa Yhteinen kriisinratkaisuneuvosto (SRB) erillisten kriisinratkaisumekanismien avulla. Yleinen talletuspako ja talletusten menettäminen voivat aiheuttaa yllättäviä kerrannaisvaikutuksia.
Ahvenlampi (Paatene)
Ahvenlampi on perustettu metsätyöläisten asutukseksi vuonna 1953. Neuvostoaikana se kuului Paatenen kyläneuvostoon.
JK Nõmme Kalju
Historia
Seura perustettiin uudelleen vuonna 1997. Joukkue muodostettiin Tallinna Jalgpallikoolin ja Õhtulehe Noorte Jalgpalliklubin nuorista pelaajista. JK Nõmme Kalju pelasi III Liigassa, maan neljänneksi korkeimmalla sarjatasolla kahdeksan kautta, kunnes onnistui lohkonsa toisen sijan myötä nousemaan kaudeksi 2005 kolmanneksi korkeimmalle sarjatasolle II Liigaan. Siellä Kalju voitti lohkonsa heti ensimmäisellä kaudella ja nousi toiseksi korkeimmalle sarjatasolle, Esiliigaan. Esiliigassa Kalju oli kaudella 2006 viides ja kaudella 2007 kuudes. Koska Esiliiga koostui pääasiassa Meistriliigan reservijoukkueista, pääsi kymmenen joukkueen sarjassa kuudenneksi sijoittunut Kalju nousukarsintaan, jossa se kohtasi FC Kuressaaren. Kaksiosainen nousukarsinta käynnistyi Kaljun 0–1-kotitappiolla, mutta toisen osaottelun Kalju voitti 1–2, ja seura nousi vierasmaalisäännöllä ensimmäistä kertaa Viron korkeimmalle sarjatasolle, Meistriliigaan. Andrus Mitt oli joukkueen paras maalintekijä jo kolmentena kautena peräkkäin.
Kastikat
Koristekasvina käytetään koristekastikkaa (Calamagrostis × acutiflora), joka on kastikkalajien risteymä.
Suvun tieteellinen nimi (Calamagrostis) tulee kreikan kielen sanoista kalamos (suom. ruoko) ja agrostis (suom. heinäkasvi).
Jalkapallon Mestaruussarjan kausi 1966
Joukkueet
Mestaruussarjaan osallistui 12 joukkuetta, joista yhdeksän kaudelta 1965 ja kolme nousijaa kauden 1965 Suomensarjasta. Suomensarjan Länsilohkon voittaja TPS, Itälohkon voittaja MP ja Pohjoislohkon voittaja OTP nousivat suoraan. Nousijajoukkueet korvasivat edellisellä kaudella viimeisiksi jääneet UPallon, ÅIFK:n ja TaPa:n.
Maalintekijät
Lähde: Jalkapallokirja 1967
Euroopan Cup
1. kierros
Heikki Pälve
Pälve on koulutukseltaan lääketieteen ja kirurgian tohtori, joksi hän väitteli Turun yliopistossa vuonna 1991. Lääketieteen lisensiaatiksi hän valmistui vuonna 1980 ja anestesiologian erikoislääkäriksi vuonna 1987. Ylioppilaaksi hän kirjoitti vuonna 1974 Jyväskylän maalaiskunnan (vuoden 2009 kuntaliitoksen jälkeen Jyväskylä) Vaajakosken lukiossa. Ennen siirtymistään Lääkäriliiton toiminnanjohtajaksi Pälve on työskennellyt muun muassa anestesiologian erikoislääkärinä Turun yliopistollisessa keskussairaalassa ja anestesiologian, tehohoidon ja ensihoidon opettajana Turun yliopistossa.
Poretskojen piiri
thumb|200px|Poretskojen piiri Tšuvassian kartalla. Poretskojen piiri (, tšuvassiksi Пăрачкав районӗ, Păratškav raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1 117 neliökilometriä ja asukkaita on 15 700 henkeä (vuonna 2008).
Bryce DeWitt
Ehkä tunnetuin DeWittin julkaisuista oli Wheelerin–DeWittin yhtälö, jonka hän muotoili yhdessä John Wheelerin kanssa. Yhtälö on Schrödingerin yhtälön vastine kvanttigravitaation alalla. Sitä käytetään paljon kvanttikosmologiassa. Sen mukaan maailmankaikkeutta kuvaava aaltofunktio ei romahda koskaan. Se tarkoittaa, että koko maailmankaikkeus kehittyy Schrödingerin yhtälön mukaisesti, sillä määritelmän mukaisesti se on eristetty järjestelmä, kuten Hugh Everett oli väitöskirjassaan hieman tätä aiemmin tuonut julki. Yhtälö, jota DeWitt kutsui alun perin nimellä Einsteinin–Schrödingerin yhtälö, liittää toisiinsa Einsteinin luoman suhteellisuusteorian ja kvanttimekaniikan, mikä onnistui jättämällä yhtälöstä aika pois.
Glee: The Music, Volume 1
Kriittinen vastaanotto
Entertainment Weeklyn Leah Greenblatt kirjoitti, että soundtrack on pohjimmiltaan karaokealbumi, kuvaillen kappaleet "anteeksipyytelemätömän avoimiksi". Brian Linder IGN:ltä totesi, että "Matthew Morrison ei tule voittamaan mitään MC-kilpailuja", mutta nautti kuitenkin hänen tulkinnoistaan kappaleissa "Gold Digger" ja "Bust A Move". Linder kommentoi: "Gleen musiikkivalinnat ovat melkein aina jykeviä. Ainoa alue, missä on satunnaista lipsahdusta on silloin, kun näyttelijöitä pyydetään esittämään menneitä iskelmiä. Kappaleilla "Sweet Caroline" ja "Say a Little Prayer" (iTunesin bonuskappale) on hyvin vähän resonanssia. Ja Dianna Agronin (Quinn) kyvyt tuhlataan mitäänsanomattomalla Supremen coverilla kappaleesta "You Keep Me Hangin' On", joka on soundtrackin heikoin lenkki. Ne ovat kuin olisi katsomassa yhtä tylsää teemaviikkoa American Idolissa."
Heino Hanhela
Veljeksien tuotantoa on esitetty mm. Yle TV1 -kanavalla. Tärkeimmät luontokuvausvideot on kuvattu 1980–1990 -luvuilla. Vuosina 1978–1988 veljekset omistivat yrityksen Velj. Hanhela Ky, joka myytiin suurelle kustantajalle.
Hartleyn kaivosturma
Parlamentti sääti 7. elokuuta lain, jonka mukaan kaikissa uusissa kaivoksissa tuli olla vähintään kaksi kuilua ja vanhojen kaivosten oli rakennettava uusi kuilu vuoden 1865 alkuun mennessä. Työtapaturmien uhrien omaisille perustettiin pysyvä apurahasto.
Basketball Nymburk
Basketball Nymburk on tšekkiläinen koripalloseura Nymburkin kaupungista.
Olavi Salervo
August Olavi Salervo (7. tammikuuta 1912 Helsinki – 10. lokakuuta 1999 ) oli helsinkiläinen varatuomari, joka työskenteli pitkään eduskunnan palveluksessa.
Päätyönsä ohella Salervo toimi Uudenmaan tarkastusoikeuden lakimiesjäsenenä ja varapuheenjohtajana 1945–1948, eduskunnan perustuslakivaliokunnan sihteerinä 1948–1955, eduskunnan kirjaston hallituksen puheenjohtajana 1955–1972 ja eduskunnan historiakomitean puheenjohtajana 1955–1982.
Petokuoriaiset
Heimot
Sukupuuttoon kuolleet heimot...
...yläheimossa Dytiscoidea: ...yläheimossa Triaploidea:
Paholaisen morsian (sarjakuva)
Paholaisen morsian on Juho Juntusen vuonna 2007 julkaisema sarjakuva-albumi.
Ympäristövakuutuskeskus
Ympäristövahingon korvaukset
Lakisääteinen ympäristövahinkovakuutus turvaa vahingonkärsineen oikeudet silloin, kun korvauksia ei ole saatu täysimääräisesti vahingon aiheuttajalta tai sen vastuuvakuutukseta tai vahingon aiheuttaja on maksukyvytön tai tuntematon. Se turvaa oikeudet myös, jos vahinkoa ei voida korvata öljysuojarahastosta annetun lain mukaan. Korvausvastuu on, kun vahinko on aiheutunut 1.1.1999 tai sen jälkeen harjoitetusta toiminnasta.
Narodna Odbrana
Narodna Odbrana (”Kansallinen puolustus”) oli serbialainen kansallismielinen järjestö, joka perustettiin vuonna 1908 Itävalta-Unkarin liitettyä Bosnia-Hertsegovinan itseensä. Sen päätarkoituksena oli nostattaa kapina Bosniassa ja suunnata väkivaltaisia iskuja sekä Itävalta-Unkaria että Ottomaanien valtakuntaa vastaan. Narodna Odbrana värväsi jäseniä Serbiasta, Bosnia-Hertsegovinasta ja Kroatiasta. Se muutettiin 1909 virallisesti kulttuurijärjestöksi, mutta jatkoi todellisuudessa edelleen salaisia operaatioitaan. Vuonna 1914 Itävalta-Unkarin viranomaiset epäilivät virheellisesti Narodna Odbranan olleen vastuussa arkkiherttua Frans Ferdinandin murhasta, joka oli kuitenkin todellisuudessa toisen, Musta käsi -nimisen organisaation toteuttama.
Dragutin Dimitrijević
Frans Ferdinandin salamurha
thumb|vasen|Musta käsi -salaseuran jäseniä ryhmäkuvassa. Vasemmanpuoleinen makaava mies on Dimitrijević. Dimitrijević oli vuonna 1911 perustetun Ujedinjenje ili Smrt (”Yhdistyminen tai kuolema”) -nimisen kansallismielisen salaseuran johtaja ja perustajajäsen. Järjestö tunnettiin paremmin nimellä Crna Ruka (”Musta käsi”), ja sen tavoitteena oli toteuttaa väkivaltaisia iskuja Suur-Serbian luomiseksi. Dimitrijević käytti järjestön johtajana salanimeä Apis eli ”pyhä härkä”. Serbinationalistien kiinnostuksen pääkohteena oli Itävalta-Unkarille kuuluneen Bosnian ”vapauttaminen”, ja Dimitrijević uskoi arkkiherttua Frans Ferdinandin murhan palvelevan tätä tavoitetta. Dimitrijević oli vuonna 1911 laatinut epäonnistuneen suunnitelman keisari Frans Joosefin salamurhaamiseksi, mutta sen jälkeen hänen huomionsa kääntyi Frans Ferdinandiin, jonka ajama Itävalta-Unkarin muuttaminen liittovaltion suuntaan olisi toteutuessaan vähentänyt Suur-Serbia-ajatuksen kannatusta Bosnian serbien keskuudessa.
Holiday Club Saimaa
Majoitus
Gant-hotellissa on 21 huonetta ja Harmony Spa -hoitola. Vanhassa Rauhan sairaalan päärakennuksessa sijaitsevassa Castle-hotellissa on 63 huonetta. Monista ylimpien kerrosten huoneista on näköala Saimaalle. Perheystävällisessä Club-hotellissa on 137 huonetta, joissa on tilaa kahdelle aikuiselle ja kahdelle lapselle. Juhlatilanakin toimivan Paviljonki-rakennuksen toisessa kerroksessa on yhteensä kahdeksan sviittiä. Paviljonki sijaitsee erillisrakennuksessa Castle-hotellin ja rannan välissä kylpylähotellin välittömässä läheisyydessä.
Santamäen kartano
Santamäen kartano on Lopen Launosten kylässä sijaitseva kartano. Kartano muodostettiin vähitellen 1800-luvun kuluessa, kantatilana oli kolmannes Seppälän säteriratsutilaa. Kartanon yhteydessä on ollut myös teollista toimintaa.
Justin Tubb
Elämä
Myös hänen poikansa, Zachary ja Carey Tubb ovat muusikoita.
HMS Patrician
Palvelus
Alus siirrettiin sodan päätyttyä reserviin, josta se siirrettiin syyskuussa 1920 Kanadan laivastolle. Alus myytiin romutettavaksi 1929.
Marion Wagner
Ennätykset
Lähde: IAAF
Jan Sztolcman
thumb|Jan Sztolcman Jan Stanisław Sztolcman [štoltsman] (myös Jean Stanislaus Stolzmann; 1854 Varsova – 29. huhtikuuta 1928 Varsova) oli puolalainen eläintieteilijä ja lintutieteilijä.
Maanpuolustusnaisten Liitto
Organisaatio ja hallinto
Liiton ensimmäiseksi puheenjohtajaksi valittiin vuoden 2005 alusta valtiopäiväneuvos Kaarina Dromberg Vantaalta. Ensimmäiseksi varapuheenjohtajaksi Anneli Järvinen Espoosta ja toiseksi varapuheenjohtajaksi Leena Mikkonen Kiimingistä. Kaaarina Dromberg on liiton kunniapuheenjohtaja ja Anneli Järvinen kunniajäsen.
Österbottniska Pressen
Österbottniska Pressen oli Uudessakaarlepyyssä vuosina 1934–1935 ilmestynyt ruotsinkielinen sanomalehti.
Jakobstads Tidningin julkaisuyhtiö perusti Österbottniska Pressenin Uudessakaarlepyyssä vanhastaan ilmestyneen Österbottniska Postenin kilpailijaksi. Kahdesti viikossa ilmestynyt lehti osoittautui kannattamattomaksi, ja se lopetettiin jo kolmen kuukauden jälkeen. Vastaavana toimittajana työskenteli K. T. Oljemark ja toimittajana Ruben Troberg.
Richard L. Breen
Hän sai Oscar-palkinnon käsikirjoituksestaan vuoden 1953 elokuvaan Titanic. Oscar-ehdokkaana hän oli elokuvista Berliinin raunioitten keskellä (1948) ja Armoton vihollinen (1963). Muihin Breenin elokuvakäsikirjoituksiin kuuluu muun muassa Niagara (1951).
Affliction Entertainment
Järjestön ensimmäinen tapahtuma Affliction: Banned järjestettiin kesäkuussa 2008. Tapahtuman pääottelussa entinen PRIDEn raskaansarjan mestari Fedor Emelianenko kohtasi UFC:n entisen mestarin Tim Sylvian.
Stefan Richter
Stefan Richter (s. 1972 Tampere) on suomalainen, Saksassa koulunsa käynyt ravintolakokki. Hän tuli tunnetuksi sijoituttuaan toiseksi Yhdysvaltojen Top Chef -televisio-ohjelmassa sen viidennellä tuotantokaudella 2008–2009. Hän asui ja työskenteli tuolloin Yhdysvalloissa.
Yksityiselämä
Richter osallistui vuonna 2014 Millionaire Matchmaker -tv-ohjelmaan Yhdysvalloissa. Hän on ollut aiemmin naimisissa, mutta eronnut. Hän asui avoliitossa Riikka Vikmanin kanssa 2015–2019 Suonenjoella, ja heille syntyi vuoden 2016 lokakuussa poikalapsi. Richter ja Vikman erosivat vuonna 2019.
Toivo Lankinen (näyttelijä)
Elämä
Lankinen syntyi Pietarin lähistöllä sijaitsevalla Siestarjoella ja muutti Neuvosto-Karjalaan vuonna 1928. Hän työskenteli metsätyömiehenä, kunnes 1930-luvun alussa palasi Pietariin ja aloitti opinnot Leningradin teatteri-instituutissa. Valmistumisensa jälkeen vuonna 1932 Lankinen kiinnitettiin Petroskoissa juuri aloittaneeseen suomenkieliseen Kansalliseen teatteriin sen ensimmäisten näyttelijöiden joukossa. Toisen maailmansodan aikana Lankinen oli mukana viihdytysjoukoissa. Rauhan tultua hän jatkoi Kansallisessa teatterissa, joka aluksi toimi Aunuksessa ja siirtyi vuonna 1950 takaisin Petroskoihin. Vuonna 1959 Lankinen teki ääniroolin suomalais-neuvostoliittolaisessa yhteistyöelokuvassa Sampo.
ICESat
NASA kaavailee jatkomissiota : ICESat-II. Se laukaistaisiin ehkä jo vuonna 2015. Vuosina 2010–2015 mittauksia ehkä tehdään DC-8-lentokoneesta.
Stonewall Inn
Historiaa
Poliisi teki homobaareihin usein ratsioita, joka baariin noin kerran kuussa. Monissa baareissa pidettiin ylimääräisiä alkoholijuomia salaisen paneelin takana tai autossa baarin lähistöllä, jotta liiketoiminta voitaisiin käynnistää mahdollisimman nopeasti uudelleen, jos alkoholia takavarikoitaisiin. Baarien johto tiesi yleensä ratsioista etukäteen poliisin vihjeiden ansiosta, ja ratsiat tehtiin tarpeeksi varhain illalla, että toimintaa voitiin jatkaa poliisin lähdettyä. Tyypillisen ratsian aikana valot laitettiin päälle, asiakkaat laitettiin seisomaan jonoon ja heidän henkilökorttinsa tarkastettiin. Ne joilla ei ollut henkilötodistusta ja ne jotka olivat kokonaan naisten vaatteissa pidätettiin; muiden annettiin lähteä. Jotkut miehistä, myös naisten vaatteisiin pukeutuneista, käyttivät sotilaspassiaan henkilötodistuksena. Naisilla tuli olla yllään ainakin kolme naisten vaatetta, muuten heidät pidätettiin. Myös baarien työntekijät ja johtajat tyypillisesti pidätettiin. Aivan ennen kesäkuun 28. päivää 1969 paikallisiin baareihin tehtiin lukuisia ratsioita – Stonewall Inniin mellakoita edeltäneenä tiistaina – ja Checkerboard, Tele-Star ja kaksi muuta klubia suljettiin Greenwich Villagen alueella.
Pascal Pelletier
Ammattilaisura
Marraskuussa 2016 Pelletier palasi ammattilaistry-out -sopimuksella Utica Cometsin AHL-joukkueeseen oltuaan ilman sopimusta alkukauden 2016–2017. Joulukuussa hän sai joukkueeseen loppukauden jatkosopimuksen.
Timo Sajavaara
Tutkijana
Sajavaaran tutkimusintresseihin kuuluu esimerkiksi ionisuihkupohjaisten materiaalitutkimusmenetelmien kehittäminen ja niiden soveltaminen erityisesti atomikerroskasvatuksella tehtyjen ohutkalvojen tutkimukseen. Uusiin menetelmiin ja rakenteisiin liittyvä perustutkimus luo pohjan ionien ja materiaalien välisen vuorovaikutuksen ymmärtämiselle. Tiedon avulla voidaan kehittää myös uusia tutkimuslaitteita.
Sajavaara on osallistunut atomikerroskasvatusmenetelmän (ALD) alalla eurooppalaiseen tiedeyhteistyöhön HERALD-ohjelman (Hooking together European research in Atomic Layer Deposition) puitteissa. Ohjelman tavoitteena on tiivistää eurooppalaista tutkimustyötä, edistää nuorten tutkijoiden uraa ja tehdä atomikerroskasvatusmenetelmää tunnetuksi.
Robert Ibáñez
Seurajoukkueura
Kesällä 2014 edustusjoukkueen uusi päävalmentaja Nuno Espírito Santo nosti Ibáñezin mukaan harjoituskaudella pelattuun Emirates Cupiin. Ensiesiintymisensä edustusjoukkueessa hän teki 29. elokuuta 2014 ottelussa Málagaa vastaan.
Säästöpankkien Keskus-Osake-Pankki
Perustaminen ja varhainen toiminta
Säästöpankkien Keskus-Osake-Pankki perustettiin vuonna 1908 säästöpankkien keskuspankiksi, johon säästöpankit voivat tallettaa kassareservinsä. Reservien tarkoitus oli turvata pankkien maksuvalmius kaikissa oloissa. Säästöpankit eivät joutuisi vaikeuksiin, vaikka useat suuret tallettajat hakisivat rahansa pois samaan aikaan.
SKOP:n liikerahoitustoiminta oli vaatimatonta 1980-luvulle asti. Pankkia pidettiin liikepankkipiireissä pankkina, josta ei tarvinnut erityisesti välittää. Se oli pankki, jonka pää kolisi rahoituskatossa ja jonka rahkeet eivät kestäneet.
SKOP kriisiytyy
SKOP:in vaikeudet pahenivat 1990-luvun alussa. Se ei saanut myytyä omistamiaan ja rahoittamiaan kohteita niillä hinnoilla, joita se itse oli niistä maksanut. Valtavia tappioita tuli sekä kotimaasta että ulkomailta. Pelkästään osakesalkun tappio oli miljardin. Useat ulkomaan hankkeet päätyivät ongelmiin: katastrofaalisessa Neitsytsaarten hotellihankkeessa tuhoutui 400 miljoonaa markkaa. Kiinteistöluottopankki kaatui oikeudenkäynteihin. Isot kiinteistösijoitukset Hollannissa ja Floridassa epäonnistuivat. Vaikeuksissa painivassa Tampellassa pankin vastuut olivat 6,6 miljardia, mikä ylitti SKOP:n omat varat.
Selvitystila ja SKOP:n lopetus
Viimeiseksi oikeudenkäynniksi jäi erääseen 1990-luvun alussa Australiassa tapahtuneeseen konkurssiin liittynyt riita. Vuonna 1995 alkanut oikeusjuttu, joka on mainittu Länsi-Australian historian pisimmäksi, saatiin sovituksi vasta 2013.
Rico Ryöpäs
Rico Ryöpäs (s. 6. tammikuuta 1996 Kouvola) on suomalainen jalkapalloilija, joka edustaa Ykkösessä pelaavaa Mypaa. Hän on pelipaikaltaan keskikenttäpelaaja, mutta pystyy tarvittaessa pelaamaan myös hyökkääjänä tai puolustajana. Ryöpäs tunnetaan myös kentän ulkopuolisesta elämästä ja myyntiammatilaisen meriiteistään.
Simon Wilhelm Appelgren
Simon Vilhelm Appelgren (12. toukokuuta 1786 Säräisniemi – 21. maaliskuuta 1854 Kokkola) oli suomalainen rovasti, opettaja ja sanomalehtimies.
Appelgren toimi Turun katedraalikoulun vt. alimpana kollegana vuodesta 1811, Oulun triviaalikoulun alempana kollegana vuodesta 1813, ylempänä kollegana vuodesta 1819 sekä konrehtorina vuodesta 1822 ja koulun rehtorina vuodesta 1825.
Vk4
Veturi oli ajossa VR:n Kuopion konepajalla 1960-luvun alkupuolelle. Se hylättiin vuonna 1967, jolloin se varattiin Rautatiemuseolle.
24.–25.3.2009 Leena-veturi siirrettiin autolavetilla Kuopion satamasta Hyvinkään konepajalle. Veturin kunto arvioitiin 7.4.2009 ABB Servicen tekemässä tarkastuksessa.
Callitriche pulchra
Kasvia tavataan Euroopassa ainoastaan Kreikkaan kuuluvilla Kárpathoksen, Kásoksen ja Gávdoksen saarilla. Afrikassa kasvia tavataan Koillis-Libyassa ja Aasiassa Itä-Kyproksella. Callitriche pulchra on suojeltu Kreikassa presidentin asetuksella.
Televisiomaksu
Televisiomaksu Suomessa
pienoiskuva|Suomalainen TV-lupatarkastaja yrittää selvittää, onko asunnossa luvaton televisio.
Rumpalin salaiset kansiot
Järvinen pohtii kollegoistaan niin sanottuja erikoismiehiä, joiden rinnalla tavallinen muusikko tuntee itsensä normaaliksi. Näistä ja muista muusikkouteen liittyvistä asioista hän alkoi kirjoitella runonpätkiä tai mietelauseita, joista ohjelmassa kuullaan näytteitä. Järvisellä on muutenkin sosiologinen mielenkiinto soittajien ammattikuntaa kohtaan. Muusikot hän jakaa viihdyttäjiin ja taiteilijoihin. Hän asettaa myös eri instrumenttien soittajat "narsistisen häiriintyneisyyden asteikolle" lähtien laulajien potemasta "lavantaudista". Jazzin soittamisesta esille tulee improvisointi – tai pikemminkin sen teeskentely.